home

Skrevet av Geir, innlevering arbeidskrav uke 38 = Forming og behandling av tre, de gamle båtbyggerienes kunnskap. = Tre er et materiale som er lett å forme. Det har alltid vært, og vil kanskje alltid være, vårt fremste møbelmateriale. Trematerialer har egenskaper som lav egenvekt og er varmt og behagelig å ta på. Kunnskapen å bøye båtbord kjente man til allerede i middelalderen. På 1800 tallet klarte M. Thonet (Østerrike) å bøye bøk til møbler med hjelp av damp. Gjennom å laminere trevirket, det vil si lime sammen varierende antall finerark i forskjellige tykkelser, får man de alternative materialenes egenskaper som styrke, eleganse, spenst og formfrihet, samtidig som en beholder treets spesielle egenskaper.

Fra båt til bord - Fra ord til design.
Hjemme i Brøstadboten ligger Nordavindshagen bygget av trevirke fra nordområdene. Dette er et dokumentasjonssenter for dikteren Arvid Hanssen. Arkitekt Viggo Ditlevsen, tok utgangspunkt i diktet: “Mijnnst du det, fjølbåtkaptein”, da han tegnet bygget. Huset, med sin karakteristiske "skjeve" vegg og det svakt hellende taket, skal imitere fjølbåtmetaforen som Arvid Hanssen nyttet i diktet.

[|Nordavindshagen] ** I bibloteket er metaforen tilstede i et bord forma som en båt. Et yndet tilholdssted for ungan. **

Arkitekten har nytta varmebehandla bjørk til gulv og i mange av innredningsdetaljene i bygget. Denne spesielle behandlinga gir treet interessante designmessige egneskaper. Treslaget bjørk forbinder man med den typisk lyse, nordiske trenden. Men med varmebehandling får bjørka en vakker, mørk og eksotisk lød i tillegg til at det blir meget holdbart.

Agnar Kalseth har fagbrev som møbelsnekker med diplomeksamen innenfor møbeldesign og interiørarkitektur i 1980. Han har gjennom forsøk på nordnorsk bjørk, funnet at varmebehandling gir treet meget gode tilleggsegenskaper.
 * Dette visste v ** **ikingene**, som varmet opp stokkene før de bygde langhusene sine, forteller møbeldesigner og gründer Agnar Kalseth i Gratangen.

Sammen med lokale skogeiere og et sagbruk, har han tatt opp igjen den eldgamle tradisjonen.

De skaper ikke bare gangbart gulvbord, men av den varmebehandlete nordnorske bjørka designes det produkter med nye egenskaper og bruksformer.

"E det ikkje vakkert?"